Cuneiform Tablet Kt v/k 69 (AKT 3 96)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma iš-ma-nu-um-ma a-na a-šur-ma-as-wi ù en-um-a-šur qí-bi₄-ma a-na a-šur-ma-as-wi qí-bi₄-ma 8.33333 ma-na AN.NA ší-im sú-a-tim šu-ma-a i-na li-bi₄-kà i-šu-ma i-na wa-aḫ-šu-ša-na aṣ-ba-at-kà-ma um-ma a-na-ku-ma AN.NA ša šu-ma-a šu-qú-ul um-ma a-ta-ma iš-tù-ma a-ṣé-er šu-ma-a ta-lu-ku me-eḫ-ra-at AN.NA ša a-na šu-ma-a ḫa-bu-lá-ku-ni a-na šu-ma-a šu-qú-ul-ma ù na-áš-pè-er-tám ša šu-ma-a bi₄-lam-ma a-na 8.33333 ma-na AN.NA ša a-na šu-ma-a ta-ša-qú-lu KÙ.BABBAR 1 ma-na a-ša-qá-la-ku-um en-um-a-šur DUMU ḫa-na-nim a-šur-ma-lik DUMU ú-za-ri-a ší-bu-ú-a ša AN.NA tù-kà-lu-ma ù na-áš-pè-er-tám ša šu-ma-a ú-ba-lá-ku-ni-ma 1 ma-na KÙ.BABBAR ta-ša-qá-lá-ni 8 0.33333 ma-na AN.NA a-na šu-ma-a áš-qú-ul-ma ù na-áš-pè-er-tù-šu ub-lá-ku-um-ma i-na 1 ma-na KÙ.BABBAR 0.33333 ma-na 3 GÍN KÙ.BABBAR ta-dí-nam ší-tí KÙ.BABBAR 0.5 ma-na 7 GÍN i-na li-bi₄-kà a-ḫi a-ta lá ša u₄-ma-kál a-na-ku ù a-ta 0.5 ma-na 7 GÍN KÙ.BABBAR a-na en-um-a-šur šu-qú-ul-ma ù na-áš-pè-er-tám ša šu-ma-a en-um-a-šur li-dí-na-ku-um a-na en-um-a-šur qí-bi-ma šu-ma KÙ.BABBAR ša-qá-lam la i-mu-a a-na KÙ.GI ra-ki-sú um-ma a-ta-ma šu-ma iš-ma-nu-um en-um-a-šur ù a-šur-ma-lik uš-té-lí-a-ku-um KÙ.GI šu-qú-ul ra-ki-sú-ma ù na-áš-pè-er-tám ša šu-ma-a ta-e-ra-am-ma ṭup-pá-am ša šu-ma-a lá-al-qé a ma-lá ta-<gap>-<gap> <big_gap> a-ḫi a-ta té-er-ta-kà li-li-kam